
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	22 iunie 2009

	Nr.
	27/373 


R A P O R T

asupra proiectului de Lege pentru ratificarea Acordului între Guvernul României şi Guvernul Republicii Bulgaria privind legislaţia aplicabilă relaţiilor de muncă, securitate socială şi securitate şi sănătate în muncă legate de construirea unui nou pod mixt (rutier şi feroviar) de frontieră între cele două ţări, peste fluviul Dunărea, la Calafat-Vidin, semnat la Bucureşti la 25 iulie 2008 şi la Sofia la 26 august 2008
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 286 din 9 iunie 2009, cu dezbaterea pe fond, în procedură obişnuită, a proiectului de Lege pentru ratificarea Acordului între Guvernul României şi Guvernul Republicii Bulgaria privind legislaţia aplicabilă relaţiilor de muncă, securitate socială şi securitate şi sănătate în muncă legate de construirea unui nou pod mixt (rutier şi feroviar) de frontieră între cele două ţări, peste fluviul Dunărea, la Calafat-Vidin, semnat la Bucureşti la 25 iulie 2008 şi la Sofia la 26 august 2008.

La întocmirea prezentului raport Comisia a avut în vedere avizele favorabile primite de la 

· Consiliul Legislativ (nr.506/19.05.2009)
· Comisia juridică, de disciplină şi imunităţi (nr.31/562/16.06.2009)
· Comisia pentru sănătate şi familie (nr.28/168/17.06.2009)
· Comisia pentru egalitatea de şanse pentru femei şi bărbaţi (nr.37/340/18.062009).

Proiectul de lege  are ca obiect de reglementare ratificarea Acordului între Guvernul României şi Guvernul Republicii Bulgaria privind legislaţia aplicabilă relaţiilor de muncă, securitate socială şi securitate  şi sănătate în muncă legate de construirea unui nou pod de frontieră între cele două ţări, peste fluviul Dunărea, la Calafat-Vidin.

Comisia propune Plenului Camerei Deputaţilor aprobarea proiectului de lege în forma prezentată, deoarece acordul reprezintă o înţelegere internaţională bilaterală, încheiată la nivel guvernamental, care, prin obiectul de reglementare, intră sub incidenţa prevederilor art.19 alin.(1) din Legea nr.590/2003 privind tratatele, urmând a fi supus, spre ratificare, Parlamentului.
Proiectul de lege  face parte din categoria legilor ordinare, conform prevederilor art.73 alin.(1) din Constituţia României, republicată. 
La lucrările comisiei care a avut loc în 17 iunie 2009 au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

Camera Deputaţilor este prima Cameră sesizată, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

PREŞEDINTE,




SECRETAR,


Victor Paul DOBRE



KEREKES Karoly

Şef serviciu, 

Consilier parlamentar Elena MESAROŞ

Întocmit,

Expert parlamentar Decebal STĂNESCU

